ભારતના લડાકુ ક્ષમતા ધરાવતા પ્રથમ દેશી ડ્રોન વિમાન રૂસ્તમ-૨નું સફળ પરીક્ષણ કરવામાં આવ્યું છે. આ ડ્રોન વિમાનથી માનવરહિત વાયુસેના અભિયાનના ભારતના વિકાસ કાર્યક્રમને પ્રોત્સાહન મળશે. ડીઆરડીઓએ તાપસા ૨૦૧ (રૂસ્તમ-૨)નું સફળ પરીક્ષણ કર્યું હતું, જે મધ્યમ ઊંચાઈ પર લાંબા સમય સુધી ઊડવાની ક્ષમતા ધરાવતું માનવરહિત ડ્રોન વિમાન છે. જે ૨૪ કલાક સુધી ઊડવાની ક્ષમતા ધરાવે છે અને સશસ્ત્ર દળો માટે ખાસ મિશનમાં કામ કરી શકે છે.